|  |
| --- |
| Maja Čiburdanidzė |
|  
Maja Čiburdanidzė Moterų olimpiadoje, Valeta, 1980 m. |
| Pilnas vardas | Maja Čiburdanidzė |
| Šalis | Gruzijos vėliava Gruzija |
| Gimė | 1961 m. sausio 17 d. (63 metai)Kutaisis, Gruzijos TSR |
| Titulas | Didmeistrė (vyrų ir moterų) |
| Pasaulio čempionas | Pasaulio moterų šachmatų čempionė (1978-1991) m. |
| FIDE reitingas | 2500 (2015 m. sausis) |
| Aukščiausias reitingas | 2560 (1988 m. sausio mėn.) |

**Maja Čiburdanidzė** (gruz. მაია ჩიბურდანიძე; g. 1961 m. sausio 17 d. Kutaisyje) – gruzinų šachmatininkė, šeštoji istorijoje pasaulio moterų šachmatų čempionė (1978–1991 m.). Didmeistrė tarp moterų (1977 m.) ir vyrų (1984 m.). Šachmatų „Oskaro" laureatė (1984–1987 m.). Gydytoja kardiologė.

Vaikystė
--------

Maja gimė ketvirtoji agronomo Grigorijaus Čiburdanidzės ir pedagogės Nelės Churcidzės šeimoje. Joje visi vaikai žaidė šachmatais. Vyresnieji mokė jaunesniuosius, kurie vėliau aplošinėdavo vyresniuosius… Aštuonmetė Maja, kurią išmokė žaisti vyresnysis brolis Revazas, netrukus ėmė aplošinėti žymiai vyresnę seserį Lamarą, kuri jau buvo Tbilisio politechnikos instituto 2-o kurso studentė. Šeimoje tokiais Majos pasiekimais niekas nesistebėjo, nes ji būdama 3 metukų išmoko skaityti, penkių – pradėjo lankyti mokyklą. Tačiau labiausiai Maja mėgo žaisti šachmatais ir visą laisvą laiką praleisdavo su jais. Tai davė vaisių:
1971 m. pavasarį 10-metė Maja tapo Gruzijos moksleivių čempione.

1972 m. vasarą motina, supratusi, kad duktė turi neeilinių gabumų, ir kad galimybių Majai tobulintis sostinėje būtų daugiau, kartu su ja persikėlė iš Kutaisio į Tbilisį.

1973 m. turėdama 12 metų, sėkmingai dalyvavo SSRS merginų čempionate ir užėmė 3-iąją vietą. Tais pačiais metais dalyvavo SSRS–Jugoslavija mače ir laimėjo mačą prieš tarptautinę meistrę Vlastą Maček 4:0.

Pirmieji treneriai: G. Kantarija, J. Čikovani ir M. Šišovas. Nuo 1976 m. treniravosi pas didmeistrį Eduardą Gufeldą.

Jaunystė
--------

Pirmą kartą tarptautiniame moterų šachmatų turnyre dalyvavo Brašove (1974 m.), kur nepralaimėjusi nei vienos partijos, užėmė 1-ąją vietą ir įvykdė tarptautinės meistrės titulo reikalavimus. SSRS merginų (1976 m.) ir moterų (1977 m.) čempionė. Iš viso dalyvavo penkiuose SSRS moterų čempionatuose, kur be pirmos vietos, kitas geriausias pasiekimas – 1979 m. -2-4 v.

Pasaulio moterų šachmatų čempionatai
------------------------------------

Būdama 15-kos, įgijo teisę dalyvauti moterų Tbilisio tarpzoniniame turnyre (1976 m. lapkričio–gruodžio mėn.), kur užėmė 2-ąją vietą (6½ iš 11) ir pateko į pasaulio čempionato atrankos ciklo mačus.

Maja Čiburdanidzė 1977–1978 m. pasaulio moterų pasaulio čempionato ciklo atrankos mačus laimėjo: ketvirtfinalyje 1977 m. balandžio–gegužės mėn. Tbilisyje prieš tautietę Naną Aleksandriją – 5½ : 4½ (+3,-2,=5), tais pat metais, rugsėjo–spalio mėn. Talino pusfinalyje prieš Jeleną Achmilovskają – 6½ : 5½ (+4,-3,=5) ir 1978 m. sausio mėn. finale, Bad Kisingene, prieš Alą Kušnir – 7½ : 6½ (+5,-4,=5), ir įgijo teisę žaisti su Nona Gaprindašvili dėl pasaulio čempionės titulo.

### Pasaulio moterų šachmatų čempionė

1978 m. Tbilisyje įvyko jos mačas dėl čempionės titulo su tautiete Nona Gaprindašvili. M. Čiburdanidzė, laimėjusi 4-ąją ir 5-ąją partijas, išėjo į priekį ir pirmavo iki mačo pabaigos. Sužaidusi 15-ąją partiją lygiosiomis, ji anksčiau laiko laimėjo 16 partijų mačą prieš moterų pasaulio čempionę – 8½ : 6½ (+4,-2,=9) ir tapo 6-ąja istorijoje pasaulio moterų šachmatų čempione. Tuo metu jai buvo 17-ka ir ji buvo jauniausia istorijoje čempionė.

Ji keturis kartus apgynė pasaulio čempionės titulą: mačuose su N. Aleksandrija (Boržomis/Tbilisis, 1981 m.) – 8 : 8, su Irina Levitina (Volgogradas, 1984 m.) – 8½ : 5½, su E. Achmilovskaja (Sofija, 1986 m.) – 8½ : 5½. su N. Joseliani (Telavis, 1988 m.) – 8½–7½.

1991 m. vasario mėn Maniloje ji pralaimėjo pasaulio čempionės titulą kinei Sie Dziun – 6½ :8½. Ji išlaikė titulą 13 metų: tai trečias pagal trukmę rezultatas po Veros Menčik – 17 m. ir Nonos Gaprindašvili – 16 m.

### Tolesnės kovos dėl titulo

Maja Čiburdanidzė, Heraklionas 2007 m.
Ji bandė atsikovoti titulą, bet padaryti tai nebuvo lengva: kaip tik tuo metu moterų šachmatų pasaulyje buvo įvykę pokyčiai: pretenzijas dėl aukščiausių vietų varžybose pradėjo reikšti Kinijos moterys bei seserys Polgar iš Vengrijos.

Nors 1992 m. Maja, Šanchajaus kandidačių turnyre, kartu su N. Joseliani pasidalijo 2–3 vietas, tačiau N. Joseliani papildomi rodikliai buvo geresni ir į finalinį kandidačių mačą su Z. Polgar ji nepateko. 1994 m. M. Čiburdanidze tarpzoniniame turnyre Džakartoje pasidalijo 1–2 vietas su Z. Polgar (po 10½ tšk.), tačiau 1995 m. Sankt Peterburge jos mačas dėl pirmos vietos su su Siuzana Polgar baigėsi varžovės pergale 5½–1½, kuri ir tapo pretendente.

Nors ir nepalaikydama tuo metu pasaulio moterų čempionatuose vykdomos trumpųjų atkrentamųjų mačų tvarkos, ji keletą kartų juose dalyvavo: 2001 m. pasiekė pusfinalį, kuriame pralaimėjo kinei Džu Čen, laimėjusiai ir finalą bei tapusiai pasaulio čempione, o 2004 m. atsitiko panašiai – vėl buvo pasiekusi pusfinalį, kur pralaimėjo bulgarei Antoanetai Stefanovai, kuri finale nugalėjusi E. Kovalevskąją, tapo pasaulio čempione.

Kitos varžybos
--------------

### Moterų varžybos

M. Čiburdanidzė yra tapusi eilės tarptautinių turnyrų nugalėtoja, ar prizininkė: Tbilisis (1975 m.) – 1–2 v,; (1984 m.) – 3–5 v.; Budapeštas (1978 m.) 1-oji v.; Belgradas (1979 m.) – 2-oji v. ir (1983 m.) – 2–3 v.; Bad Kisingenas (1979 m.) ir Jaicė (1986 m.) 1-oji vietos.

### Vyrų varžybose

Nuo 12-kos metų dalyvauja vyrų šachmatų varžybose. M. Čiburdanidzė dalyvavimą vertino gerai: „Žaisdama vyrų varžybose aš pastoviai mokausi ir jaučiu, kad augu…"

Ji sėkmingai pasirodydavo tiek vidinėse varžybose tiek tarptautinėse: Gruzijos čempionate (1980 m.) – 2-a, SSRS vyrų atrankiniai turnyrai: Taline (1980 m.) – 2-a,
 Nikolajeve (1981 m.) – 5–8. Abiem atvejais ji pateko į vyrų SSRS čempionato 1-osios lygos turnyrą.
Geriausi rezultatai tarptautiniuose turnyruose: Barselona (1979 m. -1-oji vieta; Dortmundas (1983 m.) – 4-a v.; Delis (1984 m.) – 1-oji v.; Polanica Zdruj (Žemutinės Silezijos vaivadija) (1984 m.) 3-ioji; Atėnai (1984) – 3-ioji; Banja Luka (1985 m.) – 1-oji; Heistingsas (1986/1987 m.) – 5–6 vietos; Bilbao (1987 m.) – 3–4 v.; Briuselis (1987 m.) – 2-a.

1986 m. sužaidė lygiosiomis mačą su didmeistriu P. Popovičiumi – 4 :4.

### Komandinės šachmatų varžybos

Maja Čiburdanidzė nemažai žaidė įvairiose komandinėse šachmatų varžybose: Sovietų komandiniuose čempionatuose, atstovaudama Gruzijos ir sporto draugijų komandas bei moterų šachmatų olimpiadose, Europos moterų komandiniuose šachmatų čempionatuose, Pasaulio moterų komandiniuose šachmatų čempionatuose, Europos klubinių komandų šachmatų varžybose.

#### Šachmatų olimpiados

Ji žaidė prie 1-os lentos 15-koje šachmatų olimpiadų: nuo 1978 m. – SSRS rinktinėje, o nuo 1992 m iki 2008 m. – Gruzijos rinktinėje. Olimpiadose sužaidė 167 partijas ir surinko 125½ taško (+89, =73, -5), kas sudaro 75.1% galimų taškų. Laimėjo 26 medalius: individualių – 5-kis aukso, 2 sidabro ir 6 bronzos, komandinių – 9 aukso, 2 sidabro ir 1 bronzos.
M. Čiburdanidzės pasiekimai atskirose moterų šachmatų olimpiadose.

| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2008 | DM | 1 | Gruzija | 2489 | 7½ | 9 | 6 | 3 | 0 | 83,3 | 2356 | 24422 | 1. | 1. |
| 2004 | DM | 1 | Gruzija | 2503 | 8½ | 13 | 5 | 7 | 1 | 65,4 | 2421 | 2531 | 4. | 12. |
| 2002 | DM | 1 | Gruzija | 2497 | 8 | 11 | 5 | 6 | 0 | 72,7 | 2428 | 2603 | 4. | 3.+3. |
| 2000 | DM | 1 | Gruzija | 2545 | 5½ | 10 | 3 | 5 | 2 | 55 | 2374 | 2410 | 2. | 25. |
| 1998 | DM | 1 | Gruzija | 2525 | 9½ | 12 | 7 | 5 | 0 | 79,2 | 2355 | 2585 | 3. | 3.+2. |
| 1996 | DM | 1 | Gruzija | 2540 | 8½ | 12 | 5 | 7 | 0 | 70,8 | 2370 | 2528 | 1. | 5. |
| 1994 | DM | 1 | Gruzija | 2505 | 8½ | 11 | 7 | 3 | 1 | 77,3 | 2338 | 2549 | 1. | 3. |
| 1992 | DM | 1 | Gruzija | 2485 | 11½ | 13 | 10 | 3 | 0 | 88,5 | 2356 | 2692 | 1. | 1.+1. |
| 1990 | DM | 1 | Tarybų Sąjunga | 2500 | 6 | 9 | 4 | 4 | 1 | 66,7 | 2303 | 2428 | 2. | 7. |
| 1988 | DM | 1 | Tarybų Sąjunga | 2535 | 7 | 10 | 4 | 6 | 0 | 70 | 2317 | 2466 | 2. | 5. |
| 1986 | DM | 1 | Tarybų Sąjunga | 2435 | 8 | 10 | 6 | 4 | 0 | 80 | 2148 | 2388 | 1. | 3. + 2. |
| 1984 | DM | 1 | Tarybų Sąjunga | 2375 | 7½ | 11 | 4 | 7 | 0 | 68,2 | 2164 | 2297 | 1. | 6. |
| 1982 | TM | 1 | Tarybų Sąjunga | 2385 | 9 | 12 | 6 | 6 | 0 | 75 | 2178 | 2371 | 1. | 3. |
| 1980 | TM | 1 | Tarybų Sąjunga | 2400 | 11½ | 13 | 10 | 3 | 0 | 88,5 | 2112 | 2448 | 1. | 1. |
| 1978 | TM | 1 | Tarybų Sąjunga | 2340 | 9 | 11 | 7 | 4 | 0 | 81,8 | 2141 | 2403 | 1. | 1. |
|

#### Europos komandiniai šachmatų čempionatai

M. Čiburdanidzė Puloje (1997 m.), Gioteboge (2005 m.) ir Heraklione (2007 m.) žaidė prie 1-os lentos Gruzijos rinktinėje trijuose Europos moterų komandiniuose šachmatų čempionatuose. Juose sužaidė 19 partijų ir surinko 13 taškų (+8, =10, -1), kas sudaro 68,4 % galimų taškų. Laimėjo 6 medalius: individualių – tris aukso, du sidabro, o komandinių – vieną aukso ir vieną sidabro.

M. Čiburdanidzės pasiekimai atskiruose Europos moterų komandiniuose šachmatų čempionatuose.

| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2007 | DM | 1 | Gruzija | 2500 | 3 | 6 | 1 | 4 | 1 | 50 | 2429 | 2429 | 5. | 17. |
| 2005 | DM | 1 | Gruzija | 2509 | 5 | 7 | 3 | 4 | 0 | 71,4 | 2452 | 2610 | 2. | 1.+2. |
| 1997 | DM | 1 | Gruzija | 2535 | 5 | 6 | 4 | 2 | 0 | 83,3 | 2368 | 2641 | 1. | 1.+1. |
|

#### Europos klubinių komandų taurės varžybos

Jose sužaidė 32 partijas ir surinko 19 taškų (+7, =24, -1), kas sudaro 59,4 % galimų taškų. Laimėjo 5 medalius: individualiai – vieną aukso ir keturis komandinius – du aukso ir du bronzos.

M. Čiburdanidzės rezultatai atskiruose Europos moterų šachmatų klubų taurė|Europos moterų šachmatų klubų taurės varžybose.

| Metai | Titulas | Lenta | Šalis | Klubas | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2010 | DM | 1 | Gruzija | Samaja (Tbilisis) | 2500 | 2½ | 5 | 1 | 3 | 1 | 50 | 2524 | 2524 | 6. | 9. |
| 2009 | DM | 1 | Gruzija | Samaja (Tbilisis) | 2506 | 3½ | 6 | 1 | 5 | 0 | 58,34 | 2510 | 2567 | 3. | 4. |
| 2008 | DM | 1 | Gruzija | Mika (Jerevanas) | 2489 | 3 | 5 | 1 | 4 | 0 | 60 | 2451 | 2523 | 5. | 7. |
| 2007 | DM | 1 | Gruzija | Mika (Jerevanas) | 2500 | 3½ | 6 | 1 | 5 | 0 | 58,3 | 2362 | 2419 | 3. | 6. |
| 2006 | DM | 1 | Gruzija | Mika (Jerevanas) | 2504 | 5 | 7 | 3 | 4 | 0 | 71,4 | 2407 | 2565 | 1. | 1. |
| 1996 | DM | 1 | Gruzija | Merani (Tbilisis) | 2515 | 1½ | 3 | 0 | 3 | 0 | 50 | 2427 | 2641 | 1. |  |
|

#### Pasaulio komandiniai šachmatų čempionatai

M. Čiburdanidzė Jekaterinburge (2007 m.) ir Ningbo (Kinija) (2009 m.) žaidė prie 1-os lentos Gruzijos rinktinėje dviejuose Pasaulio moterų komandiniuose šachmatų čempionatuose. Juose sužaidė 15 partijų ir surinko 8½ taško (+3, =11, -1), kas sudaro 56,7 % galimų taškų. Žaisdama prie 1-os lentos laimėjo vieną individualų sidabro medalį.

M. Čiburdanidzės pasiekimai atskiruose Pasaulio moterų komandiniuose šachmatų čempionatuose.

| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2009 | DM | 1 | Gruzija | 2506 | 4 | 7 | 1 | 6 | 0 | 57,1 | 2481 | 2531 | 4. | 2. |
| 2007 | DM | 1 | Gruzija | 2510 | 4½ | 8 | 2 | 5 | 1 | 56,3 | 2433 | 2476 | 4. | 6. |
|

Šaltiniai
---------

1. ↑  „Vietos tarp moterų pasaulyje pagal reitingą. Chiburdanidze, Maia" (anglų). Nuoroda tikrinta 2015 m. sausio 22 d..
2. ↑  „Chiburdanidze Maia. Elo reitingai" (anglų). Nuoroda tikrinta 2015 m. sausio 22 d..
3. 1 2 3   Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 473–475. – ISBN 5-85270-005-3
4. ↑  Э. Гуфедьд, А. Еремян. Семнадцать весен Майи. Москва: Физкультура и спорт, 1980. С. 111.
5. ↑   Э.E. Гуфедьд. Москва: Физкультура и спорт, 1985. С. 51-57.
6. ↑  „1976 m. pasaulio moterų šachmatų čempionato tarpzoninis turnyras Tbilisyje" (anglų). Suarchyvuota iš originalo 2002-12-19. Nuoroda tikrinta 2020 m. rugpjūčio 7 d..`{{cite web}}`: CS1 priežiūra: netinkamas URL (link)
7. ↑  „1977-1978 m. Pasaulio moterų šachmatų čempionato kandidačių mačai" (anglų). Suarchyvuota iš originalo 2002-06-12. Nuoroda tikrinta 2020 m. rugpjūčio 7 d..`{{cite web}}`: CS1 priežiūra: netinkamas URL (link)
8. ↑  „1978 m. pasaulio moterų šachmatų čempionato mačas dėl titulo tarp Gaprindašvili ir Čiburdanidzės" (anglų). Suarchyvuota iš originalo 2002-06-24. Nuoroda tikrinta 2020 m. rugpjūčio 7 d..`{{cite web}}`: CS1 priežiūra: netinkamas URL (link)
9. ↑  „1981 m. pasaulio moterų šachmatų čempionato mačas dėl titulo tarp Čiburdanidzės ir Aleksandrijos" (anglų). Suarchyvuota iš originalo 2000-10-27. Nuoroda tikrinta 2020 m. rugpjūčio 7 d..`{{cite web}}`: CS1 priežiūra: netinkamas URL (link)
10. ↑  „1984 m. Pasaulio moterų šachmatų čempionato mačas dėl titulo tarp Čiburdanidzės ir Levitinos" (anglų). Suarchyvuota iš originalo 2001-01-19. Nuoroda tikrinta 2020 m. rugpjūčio 8 d..`{{cite web}}`: CS1 priežiūra: netinkamas URL (link)
11. ↑  „1986 m. Pasaulio moterų šachmatų čempionato mačas dėl titulo tarp Čiburdanidzės ir Achmilovskajos" (anglų). Suarchyvuota iš originalo 2000-10-27. Nuoroda tikrinta 2020 m. rugpjūčio 8 d..`{{cite web}}`: CS1 priežiūra: netinkamas URL (link)
12. ↑  „1988 m. Pasaulio moterų šachmatų čempionato mačas dėl titulo tarp Čiburdanidzės ir Joseliani" (anglų). Suarchyvuota iš originalo 2000-10-27. Nuoroda tikrinta 2020 m. rugpjūčio 8 d..`{{cite web}}`: CS1 priežiūra: netinkamas URL (link)
13. ↑  „1991 m. moterų pasaulio šachmatų čempionato mačas tarp M. Čiburdanidzės ir Sio Džin" (anglų). Suarchyvuotas originalas 2000-10-27. Nuoroda tikrinta 2020 m. rugpjūčio 8 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
14. ↑  „1992 m. moterų pasaulio šachmatų čempionato Kandidačių mačai Šanchajuje" (anglų). Suarchyvuotas originalas 2000-10-27. Nuoroda tikrinta 2020 m. rugpjūčio 8 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
15. ↑  „1994 m. moterų pasaulio šachmatų čempionato Kandidačių mačai Tilburge" (anglų). Suarchyvuotas originalas 2000-10-18. Nuoroda tikrinta 2020 m. rugpjūčio 8 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
16. ↑  „2004 m. Pasaulio moterų atkrentamųjų mačų šachmatų čempionatas" (anglų). Suarchyvuota iš originalo 2002-03-09. Nuoroda tikrinta 2020 m. rugpjūčio 8 d..`{{cite web}}`: CS1 priežiūra: netinkamas URL (link)
17. ↑  „2004 m. Pasaulio moterų atkrentamųjų mačų šachmatų čempionatas" (anglų). Suarchyvuota iš originalo 2004-08-15. Nuoroda tikrinta 2020 m. rugpjūčio 8 d..`{{cite web}}`: CS1 priežiūra: netinkamas URL (link)
18. ↑  „Talinas (1980). 48-ojo SSRS čempionato pusfinalis" (anglų). Nuoroda tikrinta 2016 m. rugsėjo 8 d..
19. ↑  „1983 m. šachmatų turnyras Dortmunde" (anglų). Nuoroda tikrinta 2016 m. rugsėjo 8 d..
20. ↑  „1984 m. šachmatų turnyras Delyje" (anglų). Nuoroda tikrinta 2016 m. rugsėjo 8 d..
21. ↑  „1984 m. Rubinšteino atminimo turnyras Polanicoje Zdruj" (anglų). Nuoroda tikrinta 2016 m. rugsėjo 8 d..
22. ↑  „1985 m. šachmatų turnyras Banja Lukoje" (anglų). Nuoroda tikrinta 2016 m. rugsėjo 8 d..
23. ↑  „1986/87 m. šachmatų turnyras Heistingse" (anglų). Nuoroda tikrinta 2016 m. rugsėjo 8 d..
24. ↑  „1987 m. šachmatų turnyras Bilbao" (anglų). Nuoroda tikrinta 2016 m. rugsėjo 8 d..
25. ↑  „1987 m. šachmatų turnyras Briuselyje" (anglų). Nuoroda tikrinta 2016 m. rugsėjo 8 d..
26. ↑  „Maja Čiburdanidzė. Moterų šachmatų olimpiados" (anglų). Nuoroda tikrinta 2015 m. sausio 23 d..
27. ↑  „Maja Čiburdanidzė. Europos moterų komandiniai šachmatų čempionatai" (anglų). Nuoroda tikrinta 2015 m. sausio 29 d..
28. ↑  „Maja Čiburdanidzė. Europos moterų šachmatų klubų taurės varžybos" (anglų). Nuoroda tikrinta 2015 m. sausio 31 d..
29. ↑  „Maja Čiburdanidzė. Pasaulio moterų komandiniai šachmatų čempionatai" (anglų). Nuoroda tikrinta 2015 m. sausio 29 d..

Nuorodos
--------

* Interviu su Maja Čiburdanidze
* Maja Čiburdanidzė siūlo naują turnyrų pravedimo tvarką
* Maja Čiburdanidzė
* Moterų pasaulio čempionės

| Sporto pozicijos |
| --- |
| Prieš tai:**Nona Gaprindašvili** | **Pasaulio šachmatų čempionė**1978–1991 | Po to:**Sio Džin** |

|  |  |  |  |  |
| --- | --- | --- | --- | --- |
| 

| Ž • A • RPasaulio šachmatų čempionės |
| --- |
|  |
| FIDE | 
Vera Menčik (1927–1944) · Liudmila Rudenko (1950–1953) · Jelizaveta Bykova (1953–1956 ir 1958–1962) · Olga Rubcova (1956–1958) · Nona Gaprindašvili (1962–1978) · Maja Čiburdanidzė (1978–1991) · Sie Dziun (1991–1996) · Siuzana Polgar (1996–1999) · Sie Dziun (1999–2001) · Džu Čen (2001–2004) · Antoaneta Stefanova (2004–2006) · Siu Juhua (2006–2008) · Aleksandra Kosteniuk (2008–2010) · Hou Ifan (2010–2012; 2013-2015 ir 2016-) · Ana Ušenina (2012–2013)· Marija Muzyčiuk (2015–2016)· Tan Džunji (2017–2018)· Džju Vendžjin (2018–2020 )· |

 |